ai4bharat/Pralekha huggingface dataset:
सामाजिक न्याय आणि सबलीकरण मंत्रालय
जागतिक ‘मल्टीपल स्क्लेरोसिस’ दिनानिमित्त ‘एमएस’ विषयी जनजागरण मोहिमेचे आयोजन
‘एमएस’ आजारामुळे समाजात वावरताना आव्हाने निर्माण होतात, त्यामुळे हा आजार झालेल्या लोकांमध्ये एकटेपणाची आणि समाजापासून तुटल्याची भावना बळावते
नवी दिल्ली, 31 मे 2023
जागतिक मल्टिपल स्क्लेरोसिस  दिनामुळे, संपूर्ण जगामध्ये या आजाराचा सामना करणा-या समुदायाला एकत्र आणण्याचे काम केले जात आहे. मल्टिपल स्क्लेरोसिस  आजारामुळे प्रभावित असलेल्या लोकांमध्ये जागरूकता निर्माण करण्यासाठी ही मोहीम राबविण्यात आली आहे. जागतिक एमएस डे 2020-2023 ची संकल्पना 'कनेक्शन्स' अशी निश्चित केली आहे. ‘एमएस कनेक्शन’ ही मोहीम सामुदायिक कनेक्शन, स्वयं-कनेक्शन आणि दर्जेदार दक्षता साधने उपलब्ध व्हावीत, त्यासाठी सर्वांनी एकमेकांना जोडले जावे यासाठी आहे. या मोहिमेची टॅगलाइन ‘आय कनेक्ट, वी कनेक्ट’ अशी ठेवली आहे तर मोहिमेचा हॅशटॅग एमएस कनेक्शंस आहे. एमएस कनेक्शनमुळे सामाजिक अडथळ्यांचे आव्हान पेलण्यास मदत होत आहे. ‘एमएस’ या आजारामुळे प्रभावित झालेल्या लोकांना एकटेपणा जाणवतो आणि आणि सामाजिकदृष्टीने आपण एकटे पडलो आहोत, असे त्यांना वाटत असते. या आजाराने बाधित असलेल्या मंडळींसाठी चांगल्या सेवा उपलब्ध आहेत, त्यांच्याविषयी अधिक माहिती देण्याची, तसेच या रूग्णांना सहकार्य करणा-यांचे, एक नेटवर्क तयार करण्याची आवश्यकता आहे. त्याचबरोबर स्वत: ची काळजी घेण्याची ही एक संधी आहे.
भारत सरकारच्या सामाजिक न्याय आणि सक्षमीकरण मंत्रालयाच्या अंतर्गत कार्य करणारा दिव्यांगजन सक्षमीकरण विभाग, हा देशातील दिव्यांग व्यक्तींच्या सर्वांगीण विकास कार्यक्रमांवर लक्ष ठेवणारा ‘नोडल’ विभाग आहे. जनतेमध्ये मल्टीपल स्क्लेरोसिसबद्दल जागरूकता निर्माण करण्याच्या दृष्टीकोनातून, या विभागाने 30 मे 2023 रोजी जागतिक मल्टीपल स्क्लेरोसिस दिवस साजरा केला. या आजाराशी संबंधित संस्थांमार्फत संपूर्ण भारतभर 40 हून अधिक ठिकाणी विविध कार्यक्रम आयोजित करण्यात आले. एमएस दिनाचा संकल्पना रंग केशरी निश्चित केला आहे. 30 मे, 2023 रोजी, एमएस आजारासंबंधी काम करणा-या इमारतींना केशरी रंगाने प्रकाशमान केले होते.
जागतिक मल्टिपल स्क्लेरोसिस दिनानिमित्त- 30 मे, 2023 रोजी संपूर्ण जगभरामध्ये विविध कार्यक्रमांचे आयोजन केले होते. यामध्ये :-
- जागरूकता निर्माण कार्यक्रम
- चर्चासत्र आणि कार्यशाळा
- प्रश्नमंजुषा स्पर्धा, भीत्तीचित्र बनवणे
- टीएलएम संचाचे वितरण
- ‘एमएसएसआय’ च्या संयुक्त विद्यमाने मल्टिपल स्क्लेरोसिस असलेल्या व्यक्तींसाठी त्यांनी स्वत:हून पुढाकार घेवून आपल्या आजाराविषयी सांगणे म्हणजेच ‘सेल्फ अॅडव्होकसी’, त्यांच्यासाठी असलेल्या सरकारी योजना आणि फायदे या विषयावर वेबिनार
- मल्टीपल स्क्लेरोसिसवर राष्ट्रीय वेबिनार - जागरूकता आणि संवेदना
- घरोघरी शारीरिक तपासणी शिबिर
- "मल्टिपल स्क्लेरोसिस आणि सर्वसमावेशक काळजीचे महत्त्व" या विषयावर वेबिनार.
- स्किझोफ्रेनियामधील प्रारंभिक हस्तक्षेपावर वेबिनार- एक मानसशास्त्रज्ञ आणि मानसोपचारतज्ज्ञ दृष्टीकोन.
- मदत आणि सहाय्यक उपकरणांचे वितरण.
- मल्टिपल स्क्लेरोसिस बद्दल जागरूकता निर्माण करणारी लघुनाटिका.S.Thakur/S.Bedekar/S.Kane/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 74
आरोग्य आणि कुटुंब कल्याण मंत्रालय
कोविड 19 लसींबाबत ताजी माहिती
राज्य / केंद्र शासित प्रदेशांना 21 कोटींहून अधिक लसींच्या मात्रा पुरवण्यात आल्या आहेत
राज्ये / केंद्रशासित प्रदेशांकडे अद्यापही 1.97 कोटी पेक्षा अधिक मात्रा उपलब्ध
नवी दिल्ली, 20 मे 2021
लसीकरण हा केंद्र सरकारच्या महामारीच्या नियंत्रण आणि व्यवस्थापनाच्या  व्यापक एकात्मिक रणनीतीचा एक अविभाज्य स्तंभ आहे. केंद्र सरकार, विविध राज्य आणि केंद्रशासित प्रदेशांना कोविड लस मोफत देऊन देशव्यापी लसीकरण मोहिमेत योगदान देत आहे.
केंद्र सरकार देखील राज्ये / केंद्रशासित प्रदेशांद्वारे लसीची थेट खरेदी सुलभ करत आहे.
कोविड -19 लसीकरणाच्या उदार आणि गतीशील टप्प्यातील रणनीतीची अंमलबजावणी दिनांक 1 मे 2021 पासून सुरू झाली आहे. या धोरणाच्या अंतर्गत प्रत्येक महिन्यात केंद्रीय औषध प्रयोगशाळेने  मान्यता दिलेल्या, एकूण उत्पादकांच्या लसींपैकी 50% मात्रा सरकारकडून खरेदी केल्या जातील. पूर्वी निश्चित केल्यानुसार राज्य सरकारांना या मात्रा पूर्णपणे मोफत उपलब्ध करुन दिल्या जातील.
केंद्र सरकारने आतापर्यंत राज्ये / केंद्रशासित प्रदेशांना विनामूल्य आणि थेट खरेदीद्वारे 21 कोटींपेक्षा जास्त  लसींच्या मात्रा प्रदान केल्या आहेत. यापैकी वाया गेलेल्या लसींसह 19,09,60,575 मात्रा  दिल्या गेल्या आहेत.
सुमारे 2 कोटी  कोविड लसींच्या मात्रा अद्याप राज्ये / केंद्रशासित प्रदेशांकडे उपलब्ध आहेत.
याव्यतिरिक्त, जवळपास 26 लाख  लसींच्या मात्रा वितरीत करणे प्रस्तावित असून पुढील 3 दिवसांत त्या राज्य / केंद्रशासित प्रदेशांना प्राप्त होतील.Jaydevi PS/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 155
वाणिज्य आणि उदयोग मंत्रालय
राष्ट्रीय स्टार्ट अप पुरस्कार 2022 च्या विजेत्यांना पुरस्कार वितरण करून स्टार्ट अप इंडिया नवोन्मेष सप्ताहा’चा समारोप
राष्ट्रीय स्टार्ट अप दिनाच्या प्रसंगी आज राष्ट्रीय स्टार्ट अप पुरस्कार 2022 च्या विजेत्यांना पुरस्कार प्रदान करून स्टार्ट अप इंडिया नवोन्मेष सप्ताहा’चा समारोप झाला. केंद्रीय वाणिज्य आणि उद्योग, ग्राहक व्यवहार, अन्न आणि सार्वजनिक वितरण आणि वस्त्रोद्योग मंत्री पीयूष गोयल यांच्या हस्ते नवी दिल्ली येथे वाणिज्य आणि उद्योग राज्यमंत्री सोम प्रकाश यांच्या उपस्थितीत हे पुरस्कार प्रदान करण्यात आले.
भारताच्या विकासाच्या परिवर्तनकारी यशोगाथेमध्ये एक अध्याय रचणाऱ्या, केवळ आर्थिक लाभाच्या बाबतीतच नव्हे तर समाजावर दृश्य स्वरूपात केलेल्या प्रभावी परिणामांबद्दल आणि उल्लेखनीय क्षमता सिद्ध करण्यात महत्त्वपूर्ण भूमिका बजावणाऱ्या स्टार्टअप्स आणि सक्षमकर्त्यांना राष्ट्रीय स्टार्ट अप पुरस्कार 2022 ने सन्मानित करण्यात आले.
उद्योजकतेचे चैतन्य साजरे करण्यासाठी देशभर विविध कार्यक्रम आयोजित करण्यात आले. स्टार्टअप, इनक्यूबेटर, गुंतवणूकदार आणि परिसंस्था विकसित करणाऱ्यांसाठी, गुजरात सरकारचा स्टार्टअप विभाग आणि आंतरराष्ट्रीय ऑटोमोबाइल उत्कृष्टता केंद्र  यांनी स्टार्टअप इंडियाच्या भागीदारीत गांधीनगरमध्ये संयुक्तपणे आज एक दिवसीय कार्यक्रम आयोजित केला होता. या कार्यक्रमात स्टार्टअप इंडिया पुढाकार, बीज निधी योजना, स्टार्टअप परिसंस्था, उद्योग संवेदना, विद्यार्थी उद्योजक आणि उदयोन्मुख उद्योजकांसाठी मार्गदर्शक-मेंटॉर कनेक्ट आणि सहभागी स्टार्टअप्ससाठी मॉक पिचिंग सत्र अर्थात आपली संकल्पना कशी सादर करावी या विषयावर सत्रे होती. यात 150 हून अधिक उद्योजक, मार्गदर्शक, इनक्यूबेटर आणि इतर परिसंस्था विकसित करणारे सहभागी झाले होते.
स्टार्ट अप इंडियाने सात दिवसांच्या उद्योग केंद्रित वेबिनारच्या मालिकेतील अंतिम वेबिनार - बिलियन डॉलर्सच्या स्वप्नाला प्रत्यक्षात आणणे या विषयावर आयोजित केला होता. स्टार्टअप परिसंस्थेमध्ये स्त्री पुरुष समानतेला चालना देण्यावर वेबिनारमध्ये लक्ष केंद्रित केले गेले जेणेकरून स्टार्टअप साठी निधी उभारण्याच्या प्रक्रियेतील असमानता दूर होईल. वेबिनार येथे पाहता येईल: https://www.youtube.com/watch?v=n37-J_DcPv0
बेंगळुरू, रायसेन, गुरुग्राम, इंदूर, भोपाळ, गांधीनगर, गाझियाबाद, मोहाली, दिल्ली, भुवनेश्वर, जळगाव, नागपूर, कोट्टायम, इम्फाळ, कोलकाता आणि इतर अनेक शहरांमध्ये ऑफलाइन आणि ऑनलाइन कार्यक्रम आयोजित करण्यासाठी विविध केंद्रे स्टार्टअप इंडियामध्ये सहभागी झाली. क्षमता बांधणी कार्यशाळा, तज्ज्ञांचा परिसंवाद, राज्य स्तरीय स्पर्धा आणि आव्हाने, स्टार्ट अप प्रदर्शनं , स्टार्ट अप संमेलने, गोलमेज परिषदा इत्यादी विविध कार्यक्रम आयोजित करण्यात आले.
पंतप्रधान कार्यालय
भारत- मध्य आशिया शिखर संमेलनाच्या पहिल्या अधिवेशनाच्या उद्घाटनप्रसंगी पंतप्रधान नरेंद्र मोदी यांचे भाषण
नवी दिल्ली, 27 जानेवारी 2022
महोदय,
भारत- मध्य आशिया शिखर संमेलनाच्या पहिल्या बैठकीत आपल्या सर्वांचे स्वागत आहे.
भारत आणि मध्य आशिया देशांच्या राजनैतिक संबंधानी 30 वर्षांचा भरीव कार्यकाळ पूर्ण केला आहे.
गेल्या तीन दशकातील आपल्या सहकार्यातून आपण कित्येक विषयात यशस्वी कामगिरी केली आहे.
आणि आता, या महत्वाच्या टप्प्यावर आपल्याला येणाऱ्या काळासाठी देखील एक महत्वाकांक्षी दूरदृष्टीचा आराखडा निश्चित करायला हवा आहे.
एक अशी दूरदृष्टी, एक असा आराखडा जो बदलत्या काळात आपल्या लोकांच्या, विशेषतः युवा पिढीच्या आकांक्षा पूर्ण करू शकेल.
महोदय,
द्वीपक्षीय स्तरावर भारताचे आपल्या सर्व आशियाशी देशांशी घनिष्ट संबंध आहेत.
महोदय,
भारताच्या ऊर्जा सुरक्षेसाठी कज़ाकिस्तान भारताचा एक महत्वाचा भागीदार ठरला आहे. कज़ाकिस्तान मध्ये अलीकडेच झालेल्या जीवित आणि वित्तहानी बद्दल मी माझ्या संवेदना व्यक्त करतो.
भारताच्या उज्बेकिस्तासोबतच्या वाढत्या सहकार्यात, आमची राज्ये देखील सक्रिय भागीदार आहेत. यात माझे राज्य गुजरातचाही समावेश आहे.
कीर्गीस्तानसोबत आमचे शिक्षण आणि उच्च अक्षांश संशोधन क्षेत्रात सक्रिय भागीदारी आहे. तिथे अनेक भारतीय विद्यार्थी संशोधन करत आहेत.
ताजीकिस्तान सोबत आमचे संरक्षण क्षेत्रात जुनेच सहकार्याचे संबंध आहेत. आणि आम्ही हे संबंध सातत्याने अधिकाधिक दृढ करत आहोत.
प्रादेशिक दळणवळण क्षेत्रात, तुर्कमेनिस्तानसोबत भारताचे महत्वाचे संबंध आहेत, या संदर्भात अश्गाबात करारत आमची भागीदारी पुरेसी स्पष्ट आहे.
मान्यवर महोदय,
प्रादेशिक सुरक्षेसंदर्भात आमच्या सर्वांच्या चिंता आणि उद्देश एकसारखे आहेत. अफगाणिस्तान मध्ये झालेल्या घटनाक्रमामुळे आपण सगळेच चिंतित आहोत.
या संदर्भात देखील आपल्यातले परस्पर सहकार्य, प्रादेशिक सुरक्षा आणि स्थैर्य प्रस्थापित करण्यासाठी अतिशय आवश्यक आहे.
मान्यवर महोदय,
आजच्या या शिखर परिषदेची तीन प्रमुख उद्दिष्टे आहेत.
पहिले, ही स्पष्ट करणे की प्रादेशिक सुरक्षा आणि समृद्धीसाठी, भारत आणि मध्य आशियातील परस्पर सहकार्य अनिवार्य आहे.
भारताच्या वतीने मला इथे स्पष्ट करायचे आहे की आमच्या व्यापक शेजारी प्रदेशाचे स्थैर्य आणि एकात्मिक दृष्टीकोनातून आखलेल्या धोरणाच्या केंद्रस्थानी मध्य आशिया आहे.
दुसरे उद्दिष्ट, आपल्या सहकार्याला एक प्रभावी संरचना, एक निश्चित आराखडा देणे हे आहे.
यामुळे विविध स्तरावर, आणि विविध हितसबंधी गटांमध्ये, नियमित संवादाची एक व्यवस्था निर्माण होईल.
आणि, तिसरे उद्दिष्ट, आपल्या सहकार्यासाठी एक महत्वाकांक्षी आराखडा तयार करायचा आहे.
त्या माध्यमातून, आपण येत्या तीस वर्षात, प्रादेशिक संपर्कव्यवस्था आणि सहकार्य निर्माण करण्यासाठी एकात्मिक दृष्टीकोन स्वीकारू शकू.
मान्यवर महोदय,
पुन्हा एकदा भारत-मध्य आशिया शिखर संमेलनाच्या पहिल्या बैठकीत मी आपल्या सर्वांचे हार्दिक स्वागत करतो.
S.Thakur/R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
आरोग्य आणि कुटुंब कल्याण मंत्रालय
कोविड-19 संदर्भात अद्ययावत माहिती
राष्ट्रव्यापी लसीकरण अभियानाअंतर्गत कोविड-19 प्रतिबंधक लसीच्या आतापर्यंत 76.57 कोटी मात्रा देण्यात आल्या.
गेल्या 24 तासात देशात 30,570 नव्या रुग्णांची नोंद
देशात उपचाराधीन रुग्णांची संख्या एकूण रुग्णांच्या 1.03%
देशात उपचाराधीन रुग्णांची संख्या 3,42,923
रुग्ण बरे होण्याचा दर 97.64%
गेल्या 24 तासात 38,303 रुग्ण कोरोनातून बरे झाले. देशात आतापर्यंत एकूण 3,25,60,474 कोरोनामुक्त
साप्ताहिक पॉझीटीव्हिटी दर गेले 83 दिवस 3% पेक्षा कमी
दैनंदिन पॉझीटीव्हिटी दर  गेले 17 दिवस 3% पेक्षा कमी
आतापर्यंत 54.77 कोटी चाचण्या करण्यात आल्या.
कंपनी व्यवहार मंत्रालय
आयआयसीए आणि नलसर विद्यापीठाने "नादारी आणि दिवाळखोरी कायद्यात एलएल. एम अभ्यासक्रम केला सुरू
नवी दिल्ली, 8 जून 2023
इंडियन इन्स्टिट्यूट ऑफ कॉर्पोरेट अफेयर्स  ने हैदराबाद येथील नलसर कायदे विद्यापीठाच्या सहकार्याने नवी दिल्ली येथे नादारी आणि दिवाळखोरी कायद्यांमध्ये एलएल. एम हा नवीन अभ्यासक्रम सुरू केला आहे.
भारतातील अशा प्रकारच्या पहिल्याच अभ्यासक्रमाचा शुभारंभ भारत सरकारच्या कार्पोरेट व्यवहार मंत्रालयाचे सचिव मनोज गोविल यांच्या हस्ते झाला. या कार्यक्रमाला इंडियन इन्स्टिट्यूट ऑफ कॉर्पोरेट अफेयर्सचे महासंचालक आणि मुख्य कार्यकारी अधिकारी प्रवीण कुमार, कुलगुरू प्रा. श्रीकृष्ण देवाराव, नलसर कायदे विद्यापीठाच्या निबंधक प्रा. के. विदुल्लथा रेड्डी, आणि इंडियन इन्स्टिट्यूट ऑफ कॉर्पोरेट अफेयर्सच्या कॉर्पोरेट लॉ स्कूलचे प्रमुख डॉ. पायला नारायण राव तसेच दोन्ही संस्थांमधील प्राध्यापक आणि कर्मचारी सदस्य उपस्थित होते.
नलसर कायदे विद्यापीठासारख्या जागतिक दर्जाच्या संस्थेच्या सहकार्याने या अभिनव अभ्यासक्रमाची संकल्पना मांडल्याबद्दल मनोज गोविल यांनी इंडियन इन्स्टिट्यूट ऑफ कॉर्पोरेट अफेयर्स संस्थेची प्रशंसा केली. ते या कार्यक्रमाला संबोधित करत होते. नादारी आणि दिवाळखोरी कायदा संदर्भात सर्वोत्तम आणि दर्जेदार व्यावसायिक, कायदेविषयक शिक्षण क्षेत्रातील तज्ञ आणि संशोधक तयार करणे हा या अभ्यासक्रमाचा मुख्य उद्देश आहे, असे गोविल यांनी सांगितले. हे व्यावसायिक, कायदेविषयक शिक्षण क्षेत्रातील तज्ञ आणि संशोधक अत्यंत आत्मविश्वासाने हा व्यवसाय स्वीकारू शकतील आणि देशातील समृद्ध दिवाळखोरी परिसंस्थेत सामील होऊ शकतील, असे त्यांनी सांगितले. या अभ्यासक्रमात सर्व प्रकारच्या दिवाळखोरीचा समावेश आहे ज्यामध्ये नादारी आणि दिवाळखोरी तसेच संबंधित कायदे समाविष्ट आहेत, अशी माहिती गोविल यांनी या अभ्यासक्रमाच्या व्याप्ती बाबत बोलताना दिली.
हा दोन वर्षांचा पूर्णवेळ एलएल. एम पदवी निवासी अभ्यासक्रम असून तो 51 क्रेडिट्ससह चार सत्रामध्ये विभाजित केला आहे. हा अभ्यासक्रम इंडियन इन्स्टिट्यूट ऑफ कॉर्पोरेट अफेयर्स आणि नलसर या दोन संकुलांमध्ये समान प्रमाणात विभागलेला आहे. प्रत्येक सत्रा दरम्यान विविध शैक्षणिक क्रियाकलापामध्ये किमान 24 आठवडे अध्यापन, संशोधन, व्यावहारिक अभिहस्तांकन, विहित केलेल्या विषयांवर वर्गात आणि वर्गाबाहेर लक्ष केंद्रित करणाऱ्या कार्यशाळा आणि सादरीकरणे यांचा समावेश आहे. याशिवाय, उद्योगासमुहात चार विशिष्ट कालावधींच्या अनिवार्य प्रशिक्षणाचाही समावेश असेल.
सुरुवातीला प्रत्येक तुकडीसाठी एकूण 60 जागा उपलब्ध करून दिल्या जात आहेत. अभ्यासक्रमासाठी नोंदणी प्रक्रिया 8 जून 2023 पासून सुरू होईल आणि 31 जुलै 2023 रोजी संपेल. या अभ्यासक्रमाचे वर्ग 5 ऑक्टोबर, 2023 पासून नलसर कॅम्पसमध्ये सुरू होतील. या अभ्यासक्रमासाठी विद्यार्थ्यांची निवड CLAT स्कोअर आणि लेखी परीक्षेसह मुलाखत प्रक्रियेद्वारे केली जाईल. प्रत्येक स्ट्रीम प्रत्येकी 30 विद्यार्थ्यांचे योगदान देईल. विद्यार्थी 31 जुलै 2023 पर्यंत www.nalsar.ac.in वर ऑनलाइन अर्ज करू शकतात.
S.Patil/S.Mukhedkar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 95
नागरी उड्डाण मंत्रालय
संपूर्ण देशभरात महत्वपूर्ण वैद्यकीय पुरवठा करण्यासाठी लाईफलाईन उडान अंतर्गत 465 उड्डाणे संचलित
नवी दिल्ली, 6 मे 2020
एअर इंडिया, अलायन्स एअर, आएएफ आणि खाजगी विमान कंपन्यांद्वारे लाईफलाईन उडान अंतर्गत 465 उड्डाणे चालविण्यात आली आहेत. यातील 278 उड्डाणे एअर इंडिया आणि अलायन्स एअर द्वारे संचलित करण्यात आली आहेत. आतापर्यंत 835.94 टन मालवाहतूक करण्यात आली आहे. लाईफलाईन उड्डाणांनी आतापर्यंत 4,51,038 किलोमीटरचे हवाई अंतर पार केले आहे. कोविड-19 विरुद्ध भारताच्या युद्धाला पाठिंबा देण्यासाठी दुर्गम आणि डोंगराळ भागांसह देशातील सर्व भागात आवश्यक वैद्यकीय वस्तूंची वाहतूक करण्यासाठी एमओसीएमार्फत ‘लाइफलाईन उडान’ उड्डाणे चालविली जात आहेत.
पवन हंस लि. सह हेलिकॉप्टर सेवा जम्मू-काश्मीर, लडाख, बेटे आणि ईशान्य भागात महत्वपूर्ण वैद्यकीय सामान आणि रूग्णांची ने-आण करीत आहेत. पवन हंसने 5 मे 2020 पर्यंत 7,729 किलोमीटरचा हवाई प्रवास करत 2.27 टन मालवाहतूक केली आहे. ईशान्य भारत, बेट प्रदेश आणि डोंगराळ राज्यांवर विशेष लक्ष केंद्रित करण्यात आले आहे. एअर इंडिया आणि आयएएफ ने प्रामुख्याने जम्मू आणि काश्मीर, लदाख, ईशान्य भारत आणि इतर बेट प्रांतासाठी सहकार्य केले आहे.
देशांतर्गत मालवाहतूक विमान कंपनी स्पाईस जेट, ब्लू डार्ट आणि इंडिगो व्यावसायिक आधारावर मालवाहू उड्डाणे चालवित आहेत. स्पाईस जेटने 819 मालवाहू उड्डाणा सह 13,83,854 किलोमीटर हवाई प्रवास केला असून 5,946 टन मालवाहतूक केली आहे. यापैकी 294 आंतरराष्ट्रीय मालवाहू उड्डाणे होती. ब्ल्यू डार्टने 3,09,272 किलोमीटर हवाई प्रवास करत 278 मालवाहू उड्डाणे केली आहेत आणि 4,683 टन मालवाहतूक केली आहे. यापैकी 14 आंतरराष्ट्रीय मालवाहू उड्डाणे होती. इंडिगोने 1,59,158 किलोमीटर हवाई प्रवास करत 95 देशांतर्गत मालवाहू उड्डाणे केली असून 470 टन मालवाहतूक केली आहे. यापैकी 38 आंतरराष्ट्रीय मालवाहू उड्डाणे होती. यात सरकारसाठी विनाशुल्क वैद्यकीय पुरवठा देखील समाविष्ट आहे.
विस्तारा कंपनीने 23 मालवाहू उड्डाणासह 32,321 किलोमीटर हवाई अंतर पार करत, 150 टन मालाची वाहतूक केली आहे.
औषधे, वैद्यकीय उपकरणे आणि कोविड-19 मदत साहित्याच्या वाहतुकीसाठी पूर्व आशियासोबत कार्गो एअर-ब्रिजची स्थापन करण्यात आली आहे. एअर इंडियाने 972 टन वैद्यकीय वस्तूंची मालवाहतूक केली आहे. ब्लू डार्टने 14 एप्रिलपासून 5 मे 2020 पर्यंत गुआंगझू आणि शांघाय येथून सुमारे 114 टन आणि हाँगकाँगमधून 24 टन वैद्यकीय वस्तूंचा पुरवठा उचलला आहे. स्पाईसजेटने 5 मे 2020 पर्यंत शांघाय आणि गुआंगझू येथून 204 टन आणि 5 मे 2020 पर्यंत हाँगकाँग आणि सिंगापूरमधून 16 टन वैद्यकीय माल आणला आहे.
B.Gokhale/S.Mhatre/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
ग्राहक व्यवहार, अन्न आणि सार्वजनिक पुरवठा मंत्रालय
स्पेशल कॅम्पेन 2.0 अंतर्गत ग्राहक व्यवहार विभागाकडून जनतेच्या 156 तक्रारी निकालात आणि 70% तक्रारींना उत्तरे
मोहिमे अंतर्गत 7061 फाईल्सचे डिजीटलीकरण
विभागाची मुख्यालये व अन्य कार्यालयांमध्ये वृक्षारोपण
नवी दिल्ली, 28 ऑक्टोबर 2022
देशभरातील कार्यालये, संस्था व त्यांच्या आवारात स्वच्छता राखण्यासाठी राबविण्यात येत असलेल्या स्पेशल कॅम्पेन 2.0 मध्ये ग्राहक व्यवहार विभाग सहभागी झाला आहे. भारतीय मानांकने संस्था, राष्ट्रीय चाचणी संस्था, राष्ट्रीय ग्राहक सहकार महासंघटना आणि राष्ट्रीय ग्राहक आयुक्तालये यांच्या एकूण 73 कार्यालयांमध्ये 2 ऑक्टोबर 2022 पासून मोहिमे अंतर्गत उपक्रम राबविण्यात येत असून 31 ऑक्टोबर 2022 रोजी त्यांची सांगता होणार आहे.
स्पेशल कॅम्पेन 2.0 राबविण्यासाठी तयारीच्या टप्प्यात विभागाने स्वच्छता मोहिमेचा भाग म्हणून सार्वजनिक तक्रार गाऱ्हाणी प्रकरणे आणि नोंदींच्या दस्तावेजांच्या व्यवस्थापनावर लक्ष केंद्रीत करण्याचे ठरविले. त्या नंतर केंद्रीय सार्वजनिक कार्य विभाग आणि देखभाल करणाऱ्या अन्य कंत्राटदारांशी चर्चा करून सर्व 73 कार्यालयांमध्ये हा उपक्रम हाती घेतला.
कॅम्पेन अंतर्गत, खासदारांकडून आलेल्या एकूण पाच संदर्भ प्रकरणांना उत्तरे पाठविण्यात आली, मंत्र्यांदरम्यानच्या दोन संदर्भांवर टिपण्णी करण्यात आली. 26 ऑक्टोबर 2022 पर्यंत 1516 सार्वजनिक गाऱ्हाण्यांपैकी 70% म्हणजे 1,074 गाऱ्हाण्यांना समाधानकारक उत्तरे पाठविण्यात आली आणि 156 तक्रारींचे निवारण करण्यात आले.
नोंदी दस्तावेज व्यवस्थापनात 15,285 नस्ती निवडून त्यातील 13,131 नस्तींची समिक्षा करून 7061 नस्तींचे डिजिटलीकरण पूर्ण करण्यात आले. त्यामुळे या नस्ती भौतिक स्वरुपातून काढून टाकणे शक्य झाले. ई-ऑफिस उपक्रमांतर्गत निवडलेल्या 602 फाईल्सपैकी 473 ई-फाईल्स आवश्यक कार्यवाहीअंती बंद करण्यात आल्या. निवडलेल्या नोंदींपैकी 86% प्रकरणे निकालात काढण्यात आली आहेत. स्वच्छता मोहिमे अंतर्गत भंगार विक्रीतून विभागाला रु. 2,38,268 /- मिळाले असून जवळपास 5,121 चौरस फूट जागा मोकळी झाली आहे.
विभागाच्या देशभरातील कार्यालयांच्या आवारात वृक्षारोपण मोहीम राबविण्यात आली. त्यामध्ये विभागांतर्गत येणाऱ्या विविध संस्था व कार्यालयांच्या आवारात 500 रोपे लावण्यात आली आहेत. तसेच, ऊर्जा-कार्यक्षम दिवे, दिव्यांची व्यवस्था आणि एलईडी दिवे लावण्याची व्यवस्था विभागांतर्गत संस्था व कार्यालयांच्या आवारात करण्यात आली आहे.
विभागांतर्गत येणाऱ्या संघटनांनी भंगाराची नियमितपणे विल्हेवाट लावण्यासाठी संबंधित सरकारी यंत्रणेसह सामंजस्य करार केले आहेत. बाजारपेठांमध्ये जागरूकता अभियान राबविले व त्यात तक्रारी नोंदविण्यासाठी असलेली ऑनलाईन प्रणाली ई-दाखिल पोर्टल व त्याचे प्रातिनिधीक ‘जागृती’ चिन्ह याविषयी माहिती दिली.
कॅम्पेन व तयारीच्या टप्प्यात, विभागाने गाझियाबाद इथल्या कार्यालयात अंतर्गत बदल केले असून त्यामध्ये धान्य चाचणी प्रयोगशाळेची जागा व त्याकडे जाणाऱ्या मार्गाच्या दिशा दर्शविणारी प्रतिकृतीचे पुनर्निर्माण केले आहे.
S.Thakur/R.Bedekar/ P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 118
आरोग्य आणि कुटुंब कल्याण मंत्रालय
भारतात कोविड-19 प्रतिबंधक लसीकरण 163.84 कोटीहून अधिक
गेल्या 24 तासात 22 लाखाहून अधिक मात्रा देण्यात आल्या
भारतात रुग्ण बरे होण्याचा सध्याचा दर 93.33%
देशात गेल्या 24 तासात कोरोनाचे 2,86,384 नवे रुग्ण
देशातली उपचाराधीन रुग्णसंख्या 22,02,472
साप्ताहिक पॉझीटीव्हिटी दर 17.75%
भारताने गेल्या 24 तासात कोविड प्रतिबंधक लसीच्या 22 लाखाहून जास्त मात्रा, पात्र नागरिकांना दिल्या असून आज सकाळी 7 वाजेपर्यंत प्राप्त अहवालानुसार भारताने आतापर्यंत एकूण 163.84 कोटीहून अधिक  मात्रा दिल्या आहेत. एकूण 1,78,47,482 सत्रांद्वारे या मात्रा देण्यात आल्या आहेत.
यामध्ये यांचा समावेश आहे-
|
|
Cumulative Vaccine Dose Coverage
|
|
HCWs
|
|
1st Dose
|
|
1,03,93,820
|
|
2nd Dose
|
|
98,37,436
|
|
Precaution Dose
|
|
29,87,993
|
|
FLWs
|
|
1st Dose
|
|
1,83,92,579
|
|
2nd Dose
|
|
1,71,74,064
|
|
Precaution Dose
|
|
31,02,620
|
|
Age Group 15-18 years
|
|
1st Dose
|
|
4,37,27,771
|
|
Age Group 18-44 years
|
|
1st Dose
|
|
53,70,23,165
|
|
2nd Dose
|
|
39,48,22,719
|
|
Age Group 45-59 years
|
|
1st Dose
|
|
19,95,79,974
|
|
2nd Dose
|
|
16,83,78,040
|
|
Over 60 years
|
|
1st Dose
|
|
12,43,87,830
|
|
2nd Dose
|
|
10,50,18,240
|
|
Precaution Dose
|
|
36,12,956
|
|
Precaution Dose
|
|
97,03,569
|
|
Total
|
|
1,63,84,39,207
गेल्या 24 तासात 3,06,357 रुग्ण कोरोना मुक्त झाले असून महामारीच्या सुरवातीपासून कोरोनाची लागण झालेल्यांपैकी एकूण 3,76,77,328
रुग्ण कोरोना मुक्त झाले आहेत.
कोरोनातून रुग्ण बरे होण्याचा दर 93.33% झाला आहे.
गेल्या 24 तासात 2,86,384 नव्या रुग्णांची नोंद झाली.
देशात उपचाराधीन रुग्णांची संख्या 22,02,472 असून उपचाराधीन रुग्ण, एकूण पॉझिटीव्ह रुग्णांच्या 5.46% आहेत.
चाचण्या करण्याच्या क्षमतेत वाढ सुरु असून देशात गेल्या 24 तासात 14,62,261 चाचण्या करण्यात आल्या. भारताने आतापर्यंत 72.21 कोटीहून अधिक  चाचण्या केल्या आहेत.
देशभरात चाचण्यांच्या क्षमतेत वाढ होत असताना साप्ताहिक पॉझीटीव्हिटी दर सध्या 17.75% आहे. दैनंदिन पॉझीटीव्हिटी दर 19.59% आहे.
कौशल्य विकास आणि उद्यमशीलता मंत्रालय
कौशल्य विकास व उद्योजकता मंत्रालय अंतर्गत प्रशिक्षण महासंचालनालयाने क्राफ्ट इन्स्ट्रक्टर प्रशिक्षण योजना  2019-2020 च्या अखिल भारतीय व्यापार चाचणीचे निकाल जाहीर केले
कौशल्य विकास व उद्योजकता मंत्रालय  अंतर्गत प्रशिक्षण महासंचालनालयाने  आज सीआयटीएस शैक्षणिक सत्र 2019-2020 चे अखिल भारतीय व्यापार चाचणीचे  निकाल जाहीर केले. 2019-20 च्या सत्रासाठी देशभरातील 79 परीक्षा केंद्रांवर घेण्यात आलेल्या परीक्षेत 34 व्यापार आणि 45 संस्थांमधील एकूण 7,535 प्रशिक्षणार्थीनी परीक्षा दिली. जयपूरच्या राष्ट्रीय कौशल्य प्रशिक्षण संस्थेच्या ड्रेस मेकिंग व्यापारातील प्रशिक्षणार्थी सावित्रीने 95.44% गुण मिळवून प्रथम क्रमांक पटकावला. एकूण 242 प्रशिक्षणार्थींनी 90% आणि त्यापेक्षा जास्त गुण मिळवले आणि 80.57% उमेदवार या परीक्षेत उत्तीर्ण झाले. निकाल : https://ncvtmis.gov.in/Pages/CFI/Home.aspx . येथे उपलब्ध आहेत.
कोरोनामहामारीमुळे कोविड नियमांचे कठोर पालन करून ऑक्टोबर आणि नोव्हेंबर 2020 मध्ये दोन बॅचमध्ये लेखी आणि प्रात्यक्षिक परीक्षा घेण्यात आल्या.
कौशल्य प्रशिक्षणात करिअर करण्याची इच्छा बाळगणार्या आयटीआय प्रशिक्षणार्थींना डीजीटी क्राफ्ट्स इन्स्ट्रक्टर प्रशिक्षण योजनेअंतर्गत  क्राफ्ट्स इन्स्ट्रक्टर प्रशिक्षण कार्यक्रम उपलब्ध करून देते. कुशल मनुष्यबळाला प्रशिक्षण देण्यासाठी व्यवहारिक कौशल्य तंत्राची ओळख करून देण्यासाठी कौशल्य आणि प्रशिक्षण पद्धतीचे व्यापक प्रशिक्षण प्रशिक्षक प्रशिक्षणार्थींना दिले जाते, वर्षभराच्या सीआयटीएस प्रशिक्षणानंतर 34 व्यापार प्रकारांसाठी डीजीटीमार्फत अखिल भारतीय व्यापार चाचणी  ऑनलाईन घेतली जाते.
यशस्वी प्रशिक्षणार्थींचे अभिनंदन करताना, डीजीटी महासंचालक  नीलमशमी राव म्हणाल्या, “ भारताला जगाची कौशल्य राजधानी बनवण्याच्या पंतप्रधानांच्या स्वप्नाच्या अनुषंगाने सीआयटीएस तज्ञ कौशल्य प्रशिक्षक तयार करण्याच्या दृष्टीने महत्त्वपूर्ण भूमिका बजावते. हेच प्रशिक्षक नंतर तळागाळातील लोकांना कौशल्य प्रशिक्षण देतील. या परीक्षेत महिलांनी चांगली कामगिरी केली असून यातून महिला सबलीकरणावर आपला भर प्रतिबिंबित होतो.”
बहुपर्यायी प्रश्न  असलेली ही चाचणी, उमेदवारांच्या व्यापार ज्ञानाची तपासणी करते. प्रशिक्षण घेणाऱ्या व्यक्तीच्या कौशल्याची चाचणी घेण्यासाठी प्रॅक्टिकल परीक्षा घेतली जाते ज्यात बाहेरचे परीक्षक, तज्ञ, प्रशिक्षणार्थींच्या कामगिरीचे मूल्यांकन करतात. प्रशिक्षण यशस्वीरीत्या पूर्ण झाल्यानंतर प्रशिक्षणार्थ्यांना राष्ट्रीय क्राफ्ट इन्स्ट्रक्टर प्रमाणपत्र  प्रदान केले जाते.
सर्व व्यवसायांसाठी अव्वल क्रमांक पटकावलेल्या उमेदवारांची यादी https://www.dgt.gov.in संकेतस्थळावर आणि एनएसटीआय आणि आरडीएसडीईच्या सर्व संकेतस्थळावर https://dgt.gov.in/central-institutes-lists उपलब्ध आहे
आरोग्य आणि कुटुंब कल्याण मंत्रालय
राज्ये/केंद्रशासित प्रदेशातल्या कोविड 19 प्रतिबंधक लस उपलब्धतेबाबत अद्ययावत माहिती
राज्ये/केंद्रशासित प्रदेशांना कोविड प्रतिबंधक लसीच्या 151.70 कोटींपेक्षा अधिक मात्रांचा पुरवठा
राज्ये/केंद्रशासित प्रदेशांकडे अद्याप 19 कोटी 52 लाखांपेक्षा अधिक शिल्लक मात्रा लसीकरणासाठी उपलब्ध
देशभरात कोविड -19 प्रतिबंधक लसीकरणाचा वेग आणि व्याप्ती वाढविण्यासाठी केंद्र सरकार वचनबद्ध आहे. देशव्यापी कोविड-19 प्रतिबंधक लसीकरणाला 16 जानेवारी 2021 पासून सुरुवात झाली. कोविड -19 प्रतिबंधक लसीकरणाचा सार्वत्रिकीकरणाचा नवा टप्पा 21 जुन,2021 पासून सुरु झाला. राज्ये आणि केंद्रशासित प्रदेशांना लसीकरणाचे उत्तम नियोजन करण्याच्या दृष्टीने लसींची अधिक उपलब्धता, लसींच्या साठ्याविषयी आगाऊ सूचना आणि लसींची पुरवठा साखळी सुनियोजित करणे या माध्यमातून लसीकरण मोहिमेची गती वाढविण्यात आली आहे.
देशव्यापी लसीकरण मोहिमेचा एक भाग म्हणून, भारत सरकार राज्ये आणि केंद्रशासित प्रदेशांना कोविड प्रतिबंधक लसीचा पुरवठा विनामूल्य करत आहे. कोविड -19 प्रतिबंधक लसीकरण मोहिमेच्या सार्वत्रिकीकरणाच्या नवीन टप्प्यात,केंद्र सरकार देशातील लस उत्पादकांद्वारे उत्पादित 75% लस खरेदी करून या लसीचा राज्ये व केंद्रशासित प्रदेशांना  पुरवठा करत आहे.
|
|
VACCINE DOSES
|
|

|
|
SUPPLIED
|
|
1,51,70,64,205
|
|
BALANCE AVAILABLE
|
|
19,52,96,356
आतापर्यंत केंद्र सरकारने राज्य/केंद्रशासित प्रदेशांना लसीच्या 151.70 कोटींहून अधिक  मात्रांचा  आणि थेट राज्य खरेदी श्रेणीद्वारे पुरवठा केला आहे.
कोविड प्रतिबंधक लसीच्या 19.52 कोटी  पेक्षा अधिक मात्रा राज्ये/केंद्रशासित प्रदेशांकडे शिल्लक असून लसीकरणासाठी उपलब्ध आहेत.